རྒྱལ་ཁབ་མང་པོ་ཞིག་གི་མི་དམངས་རྣམས་ཀྱང་རིགས་རྒྱུད་ཚར་གཅོད་དང་མི་རིགས་དབྱེ་འབྱེད་ཀྱི་ལོ་རྒྱུས་བརྒྱུད་ནས་ཚུར་ཡོང་བ་ཞིག་ཡིན།ཁོང་ཚོའི་བློ་སེམས་ཀྱི་ནང་དུ་སྲིད་གཞུང་གིས་མི་རིགས་ཤིག་གི་སྐད་ཡིག་ཐོབ་ཐང་ལ་ཚད་བཀག་དང་ནུས་མེད་དུ་བཟོ་སྐབས་སྲིད་གཞུང་དེ་ལ་མི་རིགས་དེ་རྩ་མེད་དུ་བཟོ་འདོད་པའི་ངམ་གནག་གི་འདུན་མ་ཡོད་པ་ཤེས།དེའི་ཕྱིར།རྒྱལ་ཁབ་དེ་དག་གི་མི་མང་གིས་རང་རང་གི་འཐུས་མི་ལ་གནོན་ཤུགས་སྤྲད་ཀྱང་འཐུས་མིས་སྲིད་གཞུང་ལ་གནོན་ཤུགས་སྤྲད་མཐར།སྲིད་གཞུང་དེ་དག་གིས་མི་མང་གི་ཚབ་བྱས་ནས་ཡུལ་ཤུལ་མི་དམངས་ཁྲིམས་ཁང་དང་ཁྲིམས་འཛིན་ལས་ཁུངས་ཀྱིས་བཀྲ་ཤིས་དབང་ཕྱུག་བཟུང་བཀྱིག་དང་ཉེས་ལྡན་ཡིན་པའི་ཁྲིམས་བཅད་བཅས་ལ་སྤྱོས།ཡུ་རོབ་མནའ་འབྲེལ་དང་ནུབ་ཕྱོགས་རྒྱལ་ཁབ་ཁག་གི་ཡུལ་ཤུལ་ཁུལ་ཁྲིམས་འཛིན་ལས་ཁུངས་ལ་སྐྱོན་བརྗོད་བྱས་པ་དེ་ལ་རྒྱལ་ཁབ་དེ་དག་གི་མི་མང་གི་རྒྱབ་སྐྱོར་ཡོད།